CELEX: 32020D1401
Language: hu
Date: 2020-10-02 00:00:00
Title: A Bizottság (EU) 2020/1401 végrehajtási határozata (2020. október 2.) a minősített vetőmag forgalmazása tekintetében a 66/401/EGK tanácsi irányelvtől való ideiglenes eltérésről (az értesítés a C(2020) 661. számú dokumentummal történt) (EGT-vonatkozású szöveg)

6.10.2020   
               
               
                  HU
               
               
                  Az Európai Unió Hivatalos Lapja
               
               
                  L 324/35
               
            
         A BIZOTTSÁG (EU) 2020/1401 VÉGREHAJTÁSI HATÁROZATA
         (2020. október 2.)
         a minősített vetőmag forgalmazása tekintetében a 66/401/EGK tanácsi irányelvtől való ideiglenes eltérésről
         
            
               (az értesítés a C(2020) 661. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre (1) és különösen annak 17. cikke (1) bekezdésére,
         mivel:
         
                     (1)
                  
                  
                     A Szlovénia által a Bizottsághoz eljuttatott információkból kitűnik, hogy a kedvezőtlen időjárási viszonyok a 2018/2019-es vegetációs időszakban súlyosan érintették a bíborhere (Trifolium incarnatum L.) faj elit vetőmag előállítására szánt magtermését. Következésképpen Szlovéniában nem állt rendelkezésre elegendő elit vetőmag ahhoz, hogy a 2020. évi betakarítás során az első generációs minősített vetőmagot elő lehessen állítani.
                  
               
                     (2)
                  
                  
                     Más tagállamok, amelyek egy része betakarítási problémákkal küzd, nem tudták kielégíteni Szlovénia igényét az elit vetőmag kategóriájában.
                  
               
                     (3)
                  
                  
                     E körülmények következtében átmeneti nehézségek merülnek fel a minősített bíborhere-vetőmag általános kínálatában. Ezeket a nehézségeket csak úgy lehet leküzdeni, ha – egy meghatározott időszakra és megfelelő maximális mennyiséget meghatározva – engedélyezik a Szlovéniában előállított második generációs bíborhere minősített vetőmagjának Unión belüli forgalmazását.
                  
               
                     (4)
                  
                  
                     Ezért e határozatnak – bizonyos feltételek és korlátozások mellett – engedélyeznie kell a Szlovéniában első generációs minősített vetőmagból előállított, második generációs bíborhere minősített vetőmagjának az Unióban történő forgalmazását.
                  
               
                     (5)
                  
                  
                     A Szlovénia által a Bizottságnak szolgáltatott információkból az is kitűnik, hogy a 2021. június 30-ig tartó időszakban összesen 30 tonna bíborhere-vetőmagra van szükség az ellátási nehézségek megoldásához.
                  
               
                     (6)
                  
                  
                     Az eltérés nem akadályozza meg a bíborhere minősített vetőmagjának forgalmazására vonatkozó, a 66/401/EGK irányelvben megállapított egyéb feltételek alkalmazását.
                  
               
                     (7)
                  
                  
                     Az összehangolt végrehajtás biztosítása érdekében a tagállamoknak haladéktalanul értesíteniük kell a Bizottságot és a többi tagállamot azokról a mennyiségekről, amelyekre e határozat alapján forgalombahozatali engedélyt adtak.
                  
               
                     (8)
                  
                  
                     Indokolt, hogy Szlovénia koordinátorként járjon el annak biztosítása érdekében, hogy az e határozatnak megfelelően engedélyezett és forgalmazott vetőmag összmennyisége ne haladja meg azt a maximális mennyiséget, amelynek forgalmazását lehetővé teszi.
                  
               
                     (9)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            
               (1)   Az első generációs minősített vetőmagból Szlovéniában termesztett, a bíborhere (Trifolium incarnatum L.) második generációjába tartozó minősített vetőmag Unión belüli forgalmazása a 2021. június 30-ig tartó időszakra és a (2) bekezdésben előírt feltételek mellett engedélyezett.
            
            
               (2)   Azon minősített vetőmag, amelynek forgalmazása e cikk alapján engedélyezett:
               
                           a)
                        
                        
                           összes mennyisége nem haladja meg a 30 tonnát;
                        
                     
                           b)
                        
                        
                           megfelel az összes alábbi követelménynek:
                           
                                       i.
                                    
                                    
                                       a 66/401/EGK irányelv II. mellékletében meghatározott, az első generációs minősített vetőmagra vonatkozó követelmények;
                                    
                                 
                                       ii.
                                    
                                    
                                       az érintett vetőmagot első alkalommal e határozat 3. cikkének megfelelően hozták forgalomba.
                                    
                                 
                     
         
         
            2. cikk
            A tagállamok haladéktalanul tájékoztatják a Bizottságot és a többi tagállamot a határozat alapján jóváhagyott forgalombahozatali engedélyekben foglalt mennyiségekről.
         
         
            3. cikk
            Minden olyan vetőmag-beszállítónak, aki az 1. cikkben meghatározott vetőmagot kíván forgalomba hozni, abban a tagállamban kell engedélyért folyamodnia, amelyben alapították, vagy amelybe importálni kíván. A kérdéses tagállam engedélyezi a szállítónak a vetőmag forgalomba hozatalát, kivéve, ha:
            
                        (1)
                     
                     
                        elegendő bizonyíték áll rendelkezésre ahhoz, hogy kétségbe lehessen vonni, vajon a forgalmazó képes-e fogalomba hozni akkora mennyiségű vetőmagot, amekkorára engedélyt kért; vagy
                     
                  
                        (2)
                     
                     
                        a forgalomba hozatalra engedélyezett teljes mennyiség meghaladná] az 1. cikk (2) bekezdésének a) pontjában meghatározott maximális mennyiséget.
                     
                  
         
            4. cikk
            
               (1)   A határozat alkalmazásakor a tagállamok adminisztratív segítséget nyújtanak egymásnak.
            
            
               (2)   Szlovénia az 1. cikk (2) bekezdésének a) pontja tekintetében koordináló tagállamként jár el.
            
            
               (3)   Az a tagállam, amelyhez a 3. cikk alapján kérelmet nyújtanak be, haladéktalanul értesíti Szlovéniát a kérelemben szereplő mennyiségről. Szlovénia haladéktalanul tájékoztatja az értesítő tagállamokat arról, hogy az engedélyezés az 1. cikk (2) bekezdésének a) pontjában meghatározott maximális mennyiség túllépését eredményezné-e.
            
         
         
            5. cikk
            Ennek a határozatnak a tagállamok a címzettjei.
         
         
            Kelt Brüsszelben, 2020. október 2-án.
            
               
                  a Bizottság részéről
               
               Sztella KIRIAKÍDISZ
               
                  a Bizottság tagja
               
            
         
         
            (1)  HL 125., 1966.7.11., 2298/66. o.